CELEX: E2015P0006
Language: fi
Date: 2015-02-16 00:00:00
Title: EFTAn valvontaviranomaisen 16 päivänä helmikuuta 2015 Norjan kuningaskuntaa vastaan nostama kanne (Asia E-6/15)

30.4.2015   
            
            
               FI
            
            
               Euroopan unionin virallinen lehti
            
            
               C 143/10
            
         EFTAn valvontaviranomaisen 16 päivänä helmikuuta 2015 Norjan kuningaskuntaa vastaan nostama kanne
   (Asia E-6/15)
   (2015/C 143/11)
   EFTAn valvontaviranomainen, Rue Belliard 35, 1040 Bryssel, Belgia, asiamiehinään Xavier Lewis ja Clémence Perrin, nosti 16 päivänä helmikuuta 2015 EFTAn tuomioistuimessa kanteen Norjan kuningaskuntaa vastaan.
   Kantaja pyytää EFTAn tuomioistuinta
   
               1.
            
            
               toteamaan, että pitämällä voimassa kaavoitus- ja rakennuslain (Plan- og bygningsloven) 20–1 §:n 2 momentin sekä 22–3 §:n, tarkasteltuna yhdessä rakennusasetusten (Byggesaksforskriften) 9–1—9–4 §:n ja 11–1 §:n kanssa, jotka velvoittavat rakennustöitä suunnittelevat yritykset hankkimaan paikallisen viranomaisen luvan ennen rakennustyön aloittamista, Norja on laiminlyönyt ETA-sopimuksen liitteessä X olevassa 1 kohdassa tarkoitetun säädöksen (Euroopan parlamentin ja neuvoston direktiivi 2006/123/EY, annettu 12 päivänä joulukuuta 2006, palveluista sisämarkkinoilla) 16 artiklan tai vaihtoehtoisesti ETA-sopimuksen 36 artiklan mukaiset velvoitteensa;
            
         
               2.
            
            
               velvoittamaan Norjan kuningaskuntaa maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Asia koskee Norjan lain (kaavoitus- ja rakennuslain 20–1 §:n 2 momentti sekä 22–3 §, tarkasteltuna yhdessä rakentamista koskevien asetusten 9–1—9–4 §:n ja 11–1 §:n kanssa) edellytystä, jonka mukaan yritysten, jotka haluavat tarjota rakennuspalveluja Norjassa, on ennen työn aloittamista saatava lupa paikalliselta viranomaiselta. Lupa on anottava ennen jokaista rakennusprojektia.
            
         
               —
            
            
               EFTAn valvontaviranomaisen mukaan laista aiheutuu rajoitus, jota ei voida perustella palveluista sisämarkkinoilla 12 päivänä joulukuuta 2006 annetun Euroopan parlamentin ja neuvoston direktiivin 2006/123/EY (”palveludirektiivi”)16 artiklan 1 ja 3 kohdan nojalla tai vaihtoehtoisesti, että lainkohta muodostaa ETA-sopimuksen 36 artiklassa tarkoitetun palvelujen tarjoamisen vapauden rajoituksen, jota ei voida perustella ETA-sopimuksen 33 artiklan nojalla.
            
         
               —
            
            
               Norjan mukaan kyseinen lupamenettely ei ole palveludirektiivin periaatteen vastainen, koska se voidaan perustella saman direktiivin 16 artiklan 1 ja 3 kohdan avulla.